Birminghamia

Birminghamia, vulgo Birmingham, est urbs magna et municipium metropolitanum in Angliae comitatu Mediterranea Occidentali (sed olim Warwicensi). Praeter Londinium abundantissima multitudine incolarum urbs est Angliae quorum numerus iuxta censum anni 2001 970 892 adstat. "Urbs Altera" Regni Uniti habita, Birminghamia pars est conurbationis Mediterranearum Occidentalium cuius incolae 2 284 093 sunt, inclusis in finibus eius aliquot urbibus municipiisque vicinis, videlicet Solihull, Wulfrunehantona, et quibusdam Pagi Atri oppidis.

Tanta fuit fama hanc urbem fuisse locum natalem Revolutionis Industrialis ut Birminghamia "Officina Mundi" atque "Urbs Mille Commerciorum" vulgo appellatur.

 Clima 
Sicut Britanniae fere omni, urbi Birminghamiae clima est oceanicum per enumerationem Köppen–Geiger, in stationes quattuor divisum, aestatibus mitibus, hieme modice frigida; temperatura aëris minima mense Februario 1° atque mense Iulio 12°, maxima inter 7.5° et 21.5°, sed minima extrema usque hodie nota (die 14 Ianuarii 1982) −20.8° iuxta aëroportum Birminghamiensem, media urbe autem −12.9 °, maxima extrema (mense Augusto 1990) 34.9°; pluviis mense Februario ad 51 mm tantum, mense Octobri ad 83 mm elevatis; diebus nivosis per annum totum fere 13 iuxta aëroportum incidentibus; horis solis fulgentis mense Decembri 47, mense Iunio 186, per annum totum 1 395 relatis.Res climatologicae e Vicipaedia Anglica extractae, fontibus fidei dignis ibi citatis.

 Aedificia notabilia 
 Aedes cathedralis Sancti Philippi (Anglicana)
 Aedes cathedralis Sancti Ceaddae (Catholica Romana)
 Bibliotheca Centralis Birminghamiensis
 Ecclesia Conceptionis Immaculatae (Romana Catholica) aliter dicta Oratorium Birmingamense, quae a Iohanne Henrico Cardinale Newman condita est.
 Synagoga Edgbastonensis

 Notae 

 Bibliographia 
 "Birmingham" in 

 Nexus externi 


Categoria:Loci habitati comitatus Warwicensis
Categoria:Urbes milies milium incolarum
Categoria:Urbes monetariae